nibzard/narodne-novine-full-text-markdown huggingface dataset:
## Odluka o postupanju članova nadzornih odbora i članova skupština vezano za uplatu dijela dobiti trgovačkih društava u kojima Republika Hrvatska ima dionice ili udjele u državni proračun Republike Hrvatske

### NN 40/2011 (6.4.2011.), Odluka o postupanju članova nadzornih odbora i članova skupština vezano za uplatu dijela dobiti trgovačkih društava u kojima Republika Hrvatska ima dionice ili udjele u državni proračun Republike Hrvatske

VLADA REPUBLIKE HRVATSKE

947

Na temelju članka 10. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 2. travnja 2011. godine donijela

ODLUKU

O POSTUPANJU ČLANOVA NADZORNIH ODBORA I ČLANOVA SKUPŠTINA VEZANO ZA UPLATU DIJELA DOBITI TRGOVAČKIH DRUŠTAVA U KOJIMA REPUBLIKA HRVATSKA IMA DIONICE ILI UDJELE U DRŽAVNI PRORAČUN REPUBLIKE HRVATSKE

I.

Ovom Odlukom određuje se način postupanja članova nadzornih odbora, odnosno članova skupština trgovačkih društava u kojima Republika Hrvatska ima dionice ili udjele u temeljnom kapitalu vezano za odlučivanje o raspodjeli neto dobiti u tim trgovačkim društvima.

II.

U skladu s točkom I. ove Odluke nalaže se članovima skupštine trgovačkih društava u kojima Republika Hrvatska ima većinski paket dionica i većinski udio da se najmanje 50% dobiti za 2010. godinu nakon oporezivanja, uplati izravno u državni proračun Republike Hrvatske.

III.

U skladu s točkom I. ove Odluke u trgovačkim društvima u kojima Republika Hrvatska ima manjinski paket dionica ili manjinski udio zadužuju se članovi nadzornih odbora i nalaže se članovima skupštine koji zastupaju Republiku Hrvatsku:

– da zahtijevaju da se najmanje 50% dobiti za 2010. godinu, nakon oporezivanja, isplati imateljima dionica odnosno udjela, te

– da se zahtijeva da se dobit nakon oporezivanja za 2010. godinu uplati izravno u državni proračun Republike Hrvatske, a razmjerno paketu dionica ili udjela Republike Hrvatske u temeljnom kapitalu društva.

IV.

Članovi nadzornih odbora trgovačkih društava u kojima Republika Hrvatska ima dionice ili udjele u temeljnom kapitalu dužni su sagledati činjenično stanje u trgovačkom društvu u kojem obnašaju dužnost člana nadzornog odbora, te se zalagati za provedbu ove Odluke na način koji ne utječe negativno na poslovanje u trgovačkom društvu u kojem obnašaju dužnost člana nadzornog odbora.

V.

U skladu s točkama II. i III. ove Odluke zadužuju se članovi nadzornih odbora da poduzmu sve pripremne radnje prije održavanja redovitih skupština trgovačkih društava kojima će se omogućiti provedba ove Odluke.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 400-06/11-02/04

Urbroj: 5030120-11-1

Zagreb, 2. travnja 2011.

Predsjednica
Jadranka Kosor, dipl. iur., v. r.

Odluka, NN 40/2011-947
## Odluka o izmjenama Odluke o osnivanju Povjerenstva za praćenje provedbe mjera za suzbijanje korupcije

### NN 40/2011 (6.4.2011.), Odluka o izmjenama Odluke o osnivanju Povjerenstva za praćenje provedbe mjera za suzbijanje korupcije

VLADA REPUBLIKE HRVATSKE

948

Na temelju članka 23. stavka 3. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 30. prosinca 2010. godine donijela

ODLUKU

O IZMJENAMA ODLUKE O OSNIVANJU POVJERENSTVA ZA PRAĆENJE PROVEDBE MJERA ZA SUZBIJANJE KORUPCIJE

I.

U Odluci o osnivanju Povjerenstva za praćenje provedbe mjera za suzbijanje korupcije (»Narodne novine«, br. 44/2008, 121/2008, 139/2008, 124/2009, 140/2009, 141/2009 i 95/2010), u točki III. stavku 1. podtočka 5. mijenja se i glasi:

»5. Ivan Klešić, glavni državni revizor;«.

Podtočka 7. mijenja se i glasi:

»7. mr. sc. Martina Dalić, ministrica financija;«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/08-02/21

Urbroj: 5030109-10-03

Zagreb, 30. prosinca 2010.

Predsjednica
Jadranka Kosor, dipl. iur., v. r.

Odluka, NN 40/2011-948
## Dopuna Zaključka Vlade Republike Hrvatske, od 28. svibnja 2010. godine, u vezi s donošenjem plana smanjenja broja zaposlenih u trgovačkim društvima u većinskom vlasništvu države i u javnim ustanovama, te njihovog zbrinjavanja

### NN 40/2011 (6.4.2011.), Dopuna Zaključka Vlade Republike Hrvatske, od 28. svibnja 2010. godine, u vezi s donošenjem plana smanjenja broja zaposlenih u trgovačkim društvima u većinskom vlasništvu države i u javnim ustanovama, te njihovog zbrinjavanja

VLADA REPUBLIKE HRVATSKE

949

Na temelju članka 30. stavka 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članaka 268. i 272.m Zakona o trgovačkim društvima (»Narodne novine«, br. 111/93, 34/99, 121/99, 52/2000, 118/2003, 107/2007, 146/2008 i 137/2009) i članka 36. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 25. ožujka 2011. godine donijela

ZAKLJUČAK

1. U Zaključku, klase: 100-01/10-02/03, urbroja: 5030105-10-1, od 28. svibnja 2010. godine, iza točke 7. dodaju se nove točke 7a. i 7b. koje glase:

»7a. Trgovačka društva u većinskom vlasništvu države (iznad 50 posto temeljnoga kapitala u vlasništvu države) i ustanove koje uspješno posluju, izuzimaju se od obveza iz prethodnih točaka ovoga Zaključka, te im je dopušteno novo neophodno zapošljavanje.

7b. Kriteriji temeljem kojih se dokazuje uspješno poslovanje pred nadzornim tijelima trgovačkih društava i ustanova koja odobravaju novo neophodno zapošljavanje su:

– ostvareni pozitivni poslovni financijski rezultati;

– investiranje u proizvodnju, opremu i razvoj;

– proširenje proizvodnih i prodajnih asortimana;

– pozitivni izvozni rezultati;

– pozitivni prodajni rezultati.

U zahtjevu nadzornim tijelima, Uprave su dužne navesti koji su očekivani novi veći pozitivni pomaci prethodno navedenih kriterija, kao i navesti njihovu kvantifikaciju.«

2. Ovaj Zaključak objavit će se u »Narodnim novinama«.

Klasa: 100-01/10-02/03

Urbroj: 5030105-11-1

Zagreb, 25. ožujka 2011.

Predsjednica
Jadranka Kosor, dipl. iur., v. r.

Ostalo, NN 40/2011-949
## Pravilnik o izmjenama Pravilnika o vrstama pohvala i nagrada, uvjetima i postupku njihove dodjele

### NN 40/2011 (6.4.2011.), Pravilnik o izmjenama Pravilnika o vrstama pohvala i nagrada, uvjetima i postupku njihove dodjele

MINISTARSTVO OBRANE

951

Na temelju članka 140. stavka 2. Zakona o službi u Oružanim snagama Republike Hrvatske (»Narodne novine« broj 33/02, 58/02, 175/03, 136/04, 76/07, 88/09 i 124/09) donosim

PRAVILNIK

O IZMJENAMA PRAVILNIKA O VRSTAMA POHVALA I NAGRADA, UVJETIMA I POSTUPKU NJIHOVE DODJELE

Članak 1.

U Pravilniku o vrstama pohvala i nagrada, uvjetima i postupku njihove dodjele (»Narodne novine«, broj 95/03, 108/03 i 81/06) u članku 5. točka 8. mijenja se i glasi:

»8. Pohvala zapovjednika grane Oružanih snaga, ravnatelja Hrvatskog vojnog učilišta, zapovjednika Zapovjedništva za potporu, zapovjednika Zapovjedništva za obuku i doktrinu i zapovjednika pristožerne postrojbe.«

Članak 2.

U članku 7. stavak 2. mijenja se i glasi:

»Načelnik Glavnog stožera Oružanih snaga dodjeljuje pohvalu samostalno ili na prijedlog zapovjednika grane Oružanih snaga, ravnatelja Hrvatskog vojnog učilišta, zapovjednika Zapovjedništva za potporu, načelnika uprava Glavnog stožera Oružanih snaga i zapovjednika pristožerne postrojbe.«

Članak 3.

U članku 11. stavak 1. mijenja se i glasi:

»Zapovjednik grane Oružanih snaga, ravnatelj Hrvatskog vojnog učilišta, zapovjednik Zapovjedništva za potporu, zapovjednik Zapovjedništva za obuku i doktrinu i zapovjednik pristožerne postrojbe u svome djelokrugu rada pohvaljuju ustrojstvene jedinice Oružanih snaga te pripadnike Oružanih snaga.«

Članak 4.

U članku 18. stavku 2. podstavak 4. mijenja se i glasi:

»– zapovjednik grane Oružanih snaga, ravnatelj Hrvatskog vojnog učilišta, zapovjednik Zapovjedništva za potporu, zapovjednik Zapovjedništva za obuku i doktrinu i zapovjednik pristožerne postrojbe – u vrijednosti do 1.500,00 kuna (15 komada godišnje),«.

Članak 5.

U članku 19. stavku 2. podstavak 7. mijenja se i glasi:

»– zapovjednik grane Oružanih snaga, ravnatelj Hrvatskog vojnog učilišta, zapovjednik Zapovjedništva za potporu, zapovjednik Zapovjedništva za obuku i doktrinu i zapovjednik pristožerne postrojbe – u vrijednosti do 500,00 kuna (8 komada godišnje),«.

Članak 6.

U članku 21. stavku 2. podstavak 3. mijenja se i glasi:

»– tajnik Ministarstva, ravnatelj uprave Ministarstva, zamjenik načelnika Glavnog stožera Oružanih snaga, glavni inspektor obrane, zapovjednik grane Oružanih snaga, ravnatelj Hrvatskog vojnog učilišta, zapovjednik Zapovjedništva za potporu, zapovjednik Zapovjedništva za obuku i doktrinu i zapovjednik pristožerne postrojbe – u trajanju do 5 radnih dana,«.

Članak 7.

U cijelom tekstu Pravilnika riječi: »pomoćnik ministra obrane« u odgovarajućem broju i padežu zamjenjuju se riječima: »ravnatelj uprave Ministarstva« u odgovarajućem broju i padežu.

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 023-03/11-04/9

Urbroj: 512-01-11-2

Zagreb, 22. ožujka 2011.

Ministar
dr. sc. Davor Božinović, v. r.

Pravilnik, NN 40/2011-951
## Pravilnik o izmjenama Pravilnika o ustroju i načinu rada područnih vijeća i matičnih odbora

### NN 40/2011 (6.4.2011.), Pravilnik o izmjenama Pravilnika o ustroju i načinu rada područnih vijeća i matičnih odbora

NACIONALNO VIJEĆE ZA ZNANOST

955

Na temelju članka članka 19. st. 4. Zakona o znanstvenoj djelatnosti i visokom obrazovanju (»Narodne novine« br. 123/03, 105/04, 174/04, 02/07 – Odluka USRH, 46/07 i 45/09) Nacionalno vijeće za znanost RH je na svojoj 65. sjednici, održanoj 28. ožujka 2011. godine, donijelo

PRAVILNIK

O IZMJENAMA PRAVILNIKA O USTROJU I NAČINU RADA PODRUČNIH VIJEĆA I MATIČNIH ODBORA

Članak 1.

U Pravilniku o ustroju i načinu rada područnih vijeća i matičnih odbora (»Narodne novine« br. 76/05, 55/09 i 38/10) u članku 9. u odlomku »Područje prirodnih znanosti« mijenja se tekst »polje geoznanosti« koji sada glasi: »polje geologije«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 003-08/11-05/0003
Urbroj: 355-02-02-11-08
Zagreb, 31. ožujka 2011.

Predsjednik
Nacionalnog vijeća za znanost
prof. dr. sc. Krešimir Pavelić, v. r.

Pravilnik, NN 40/2011-955
## Zaključak o utvrđivanju obrasca izvješća o imovinskom stanju dužnosnika (imovinske kartice)

### NN 40/2011 (6.4.2011.), Zaključak o utvrđivanju obrasca izvješća o imovinskom stanju dužnosnika (imovinske kartice)

POVJERENSTVO ZA ODLUČIVANJE O SUKOBU INTERESA

956

Povjerenstvo za odlučivanje o sukobu interesa, na svojoj 23. sjednici, održanoj 30. ožujka 2011. godine sukladno članku 55. stavak 1. i 2. a vezano za članak 8. stavak 9. i 14. Zakona o sprječavanju sukoba interesa (»Narodne novine«, broj 26/11, u daljnjem tekstu: Zakon) te članku 27. stavak 4. Pravilnika Povjerenstva za odlučivanje o sukobu interesa o unutarnjem ustroju i postupku (»Narodne novine«, broj 86/05 i 123/09), većinom glasova donijelo je sljedeći

ZAKLJUČAK

1) Utvrđuje se sadržaj novoga obrasca izvješća o imovinskom stanju dužnosnika (imovinske kartice) te sadržaj izjave dužnosnika koja čini sastavni dio izvješća o imovinskom stanju dužnosnika iz članka 8. Zakona.

2) Sastavni dio ovoga Zaključka čini obrazac izvješća o imovinskom stanju dužnosnika (imovinska kartica) iz točke 1. ovoga Zaključka.

3) Danom objave ovoga Zaključka u »Narodnim novinama« dužnosnici iz članka 3. Zakona su obvezni podnositi izvješća o imovnom stanju na novom obrascu iz točke 1. ovoga Zaključka.

4) Ovaj Zaključak stupa na snagu danom donošenja a objavit će se u »Narodnim novinama«.

Urbroj: 711-I-83-01-R/11

Zagreb, 30. ožujka 2011.

Predsjednik Povjerenstva
Mate Kačan, dipl. iur., v. r.

[IMOVINSKA KARTICA](dodatni/95601.pdf)

[IZJAVA](dodatni/95602.pdf)

Ostalo, NN 40/2011-956
## Rješenje kojim se Petru Brkiću daje suglasnost za obavljanje funkcije člana Uprave investicijskog društva Abacus brokeri d.d., Zagreb

### NN 40/2011 (6.4.2011.), Rješenje kojim se Petru Brkiću daje suglasnost za obavljanje funkcije člana Uprave investicijskog društva Abacus brokeri d.d., Zagreb

HRVATSKA AGENCIJA ZA NADZOR FINANCIJSKIH USLUGA

959

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 22. stavak 1. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, odlučujući o zahtjevu za izdavanje suglasnosti za obavljanje funkcije člana Uprave investicijskog društva Abacus brokeri d.d., Zagreb, Petrova 88, koji je podnio nadzorni odbor investicijskog društva Abacus brokeri d.d., putem opunomoćenika, odvjetnice Tamare Ilić iz Zagreba, Jurišićeva 30, na sjednici održanoj 31. ožujka 2011. godine, donijela je

RJEŠENJE

1. Petru Brkiću iz Zagreba, Prilaz Gjure Deželića 80, rođenom 27. lipnja 1974. godine, daje se suglasnost za obavljanje funkcije člana Uprave investicijskog društva Abacus brokeri d.d., Zagreb, Petrova 88.

2. Izreka ovog rješenja objavit će se u »Narodnim novinama«.

Klasa: UP/I-451-04/10-02/24
Urbroj: 326-111-11-15
Zagreb, 31. ožujka 2011.

Predsjednik Uprave
Ante Samodol, v. r.

Rješenje, NN 40/2011-959
## Rješenje kojim se utvrđuje da je prestala važiti dozvola za obavljanje poslova zastupanja u osiguranju

### NN 40/2011 (6.4.2011.), Rješenje kojim se utvrđuje da je prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

962

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 31. ožujka 2011. donijela je

RJEŠENJE

I. Utvrđuje se da je 18. veljače 2011. godine prestala važiti dozvola za obavljanje poslova zastupanja u osiguranju izdana rješenjem Hrvatske agencije za nadzor financijskih usluga klasa: UP/I-453-02/07-37/24 urbroj: 326-112-07-2 dana 1. ožujka 2007. godine Neli Pandžić iz Osijeka, Gornjogradska obala 93, vlasnici obrta Casus za zastupanje u osiguranju, Osijek, Gornjogradska obala 93.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/21
Urbroj: 326-112-11-1
Zagreb, 31. ožujka 2011.

Predsjednik Uprave
Ante Samodol, v. r.

Rješenje, NN 40/2011-962
## Rješenje kojim se društvu za upravljanje investicijskim fondovima Erste-invest d.o.o. iz Zagreba, odobravaju izmjene prospekta i statuta Erste Elite otvorenog investicijskog fonda s privatnom ponudom

### NN 40/2011 (6.4.2011.), Rješenje kojim se društvu za upravljanje investicijskim fondovima Erste-invest d.o.o. iz Zagreba, odobravaju izmjene prospekta i statuta Erste Elite otvorenog investicijskog fonda s privatnom ponudom

HRVATSKA AGENCIJA ZA NADZOR FINANCIJSKIH USLUGA

963

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članaka 142. stavak 1. Zakona o investicijskim fondovima (»Narodne novine« broj 150/05), u postupku odobravanja prospekta i statuta otvorenog investicijskog fonda s privatnom ponudom Erste Elite, pokrenutom na zahtjev društva za upravljanje investicijskim fondovima Erste-invest d.o.o. iz Zagreba, Ivana Lučića 2a, Hrvatska agencija za nadzor financijskih usluga 31. ožujka 2011. godine donosi

RJEŠENJE

1. Društvu za upravljanje investicijskim fondovima Erste-invest d.o.o. iz Zagreba, Ivana Lučića 2a, odobravaju se izmjene prospekta i statuta Erste Elite otvorenog investicijskog fonda s privatnom ponudom.

2. Izreka ovog rješenja objavit će se u »Narodnim novinama«.

Klasa: UP/I-451-04/11-09/2
Urbroj: 326-113-11-6
Zagreb, 31. ožujka 2011.

Predsjednik Uprave
Ante Samodol, v. r.

Rješenje, NN 40/2011-963
## Rješenje kojim se društvu za upravljanje investicijskim fondovima Erste-invest d.o.o. iz Zagreba, odobravaju izmjene prospekta i statuta Erste Exclusive otvorenog investicijskog fonda s privatnom ponudom

### NN 40/2011 (6.4.2011.), Rješenje kojim se društvu za upravljanje investicijskim fondovima Erste-invest d.o.o. iz Zagreba, odobravaju izmjene prospekta i statuta Erste Exclusive otvorenog investicijskog fonda s privatnom ponudom

HRVATSKA AGENCIJA ZA NADZOR FINANCIJSKIH USLUGA

964

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članaka 142. stavak 1. Zakona o investicijskim fondovima (»Narodne novine« broj 150/05), u postupku odobravanja prospekta i statuta otvorenog investicijskog fonda s privatnom ponudom Erste Exclusive, pokrenutom na zahtjev društva za upravljanje investicijskim fondovima Erste-invest d.o.o. iz Zagreba, Ivana Lučića 2a, Hrvatska agencija za nadzor financijskih usluga 31. ožujka 2011. godine donosi

RJEŠENJE

1. Društvu za upravljanje investicijskim fondovima Erste-invest d.o.o. iz Zagreba, Ivana Lučića 2a, odobravaju se izmjene prospekta i statuta Erste Exclusive otvorenog investicijskog fonda s privatnom ponudom.

2. Izreka ovog rješenja objavit će se u »Narodnim novinama«.

Klasa: UP/I-451-04/11-09/2
Urbroj: 326-113-11-6
Zagreb, 31. ožujka 2011.

Predsjednik Uprave
Ante Samodol, v. r.

Rješenje, NN 40/2011-964
## Rješenje kojim se društvu za upravljanje investicijskim fondovima rizičnog kapitala Nexus Private Equity d.o.o. odobravaju izmjene i dopune Prospekta otvorenog investicijskog fonda rizičnog kapitala s privatnom ponudom Nexus Alpha

### NN 40/2011 (6.4.2011.), Rješenje kojim se društvu za upravljanje investicijskim fondovima rizičnog kapitala Nexus Private Equity d.o.o. odobravaju izmjene i dopune Prospekta otvorenog investicijskog fonda rizičnog kapitala s privatnom ponudom Nexus Alpha

HRVATSKA AGENCIJA ZA NADZOR FINANCIJSKIH USLUGA

965

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 217. stavak 1. Zakona o investicijskim fondovima (»Narodne novine« broj 150/05), na zahtjev društva za upravljanje investicijskim fondovima rizičnog kapitala s privatnom ponudom Nexus Private Equity d.o.o. iz Zagreba, Ivana Lučića 2a, u predmetu odobrenja izmjena i dopuna Prospekta otvorenog investicijskog fonda rizičnog kapitala s privatnom ponudom Nexus Alpha, Hrvatska agencija za nadzor financijskih usluga 31. ožujka 2011. godine donosi

RJEŠENJE

1. Društvu za upravljanje investicijskim fondovima rizičnog kapitala Nexus Private Equity d.o.o. iz Zagreba, Ivana Lučića 2a, odobravaju se izmjene i dopune Prospekta otvorenog investicijskog fonda rizičnog kapitala s privatnom ponudom Nexus Alpha.

2. Izreka ovog rješenja objavit će se u »Narodnim novinama«.

Klasa: UP/I-451-04/11-09/4

Ubroj: 326-113-11-3

Zagreb, 31. ožujka 2011.

Predsjednik Uprave
Ante Samodol, v. r.

Rješenje, NN 40/2011-965
## Rješenje kojim se odobravaju izmjene Statuta i Informativnog prospekta Zatvorenog dobrovoljnog cestarskog mirovinskog fonda, kojim upravlja Erste DMD društvo s ograničenom odgovornošću za upravljanje dobrovoljnim mirovinskim fondom, Zagreb

### NN 40/2011 (6.4.2011.), Rješenje kojim se odobravaju izmjene Statuta i Informativnog prospekta Zatvorenog dobrovoljnog cestarskog mirovinskog fonda, kojim upravlja Erste DMD društvo s ograničenom odgovornošću za upravljanje dobrovoljnim mirovinskim fondom, Zagreb

HRVATSKA AGENCIJA ZA NADZOR FINANCIJSKIH USLUGA

966

Na temelju odredaba članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 39. stavka 2. i članka 114. c stavka 9. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07 i 124/10) povodom zahtjeva Erste DMD društva s ograničenom odgovornošću za upravljanje dobrovoljnim mirovinskim fondom, Zagreb, Ulica Ivana Lučića 2/A, za odobrenje izmjena Statuta i Informativnog prospekta Zatvorenog dobrovoljnog cestarskog mirovinskog fonda, Hrvatska agencija za nadzor financijskih usluga 31. ožujka 2011. godine donosi

RJEŠENJE

1. Odobravaju se izmjene Statuta Zatvorenog dobrovoljnog cestarskog mirovinskog fonda, kojim upravlja Erste DMD društvo s ograničenom odgovornošću za upravljanje dobrovoljnim mirovinskim fondom, Zagreb, Ulica Ivana Lučića 2/A.

2. Odobravaju se izmjene Informativnog prospekta Zatvorenog dobrovoljnog cestarskog mirovinskog fonda, kojim upravlja Erste DMD društvo s ograničenom odgovornošću za upravljanje dobrovoljnim mirovinskim fondom, Zagreb, Ulica Ivana Lučića 2/A.

3. Izreka ovog rješenja objavit će se u »Narodnim novinama«.

Klasa: UP/I-140-01/10-33/05
Urbroj: 326-113-11-7
Zagreb, 31. ožujka 2011.

Predsjednik Uprave
Ante Samodol, v. r.

Rješenje, NN 40/2011-966
## Rješenje kojim se nalaže Zagrebačkoj burzi d.d., Zagreb, da bez odgode produlji privremenu obustavu trgovanja dionicama društva INA - industrija nafte d.d., Zagreb, burzovne oznake INA-R-A

### NN 40/2011 (6.4.2011.), Rješenje kojim se nalaže Zagrebačkoj burzi d.d., Zagreb, da bez odgode produlji privremenu obustavu trgovanja dionicama društva INA - industrija nafte d.d., Zagreb, burzovne oznake INA-R-A

HRVATSKA AGENCIJA ZA NADZOR FINANCIJSKIH USLUGA

967

Na temelju odredbi članka 15. stavka 1. točke 3. i članka 8. stavka 1. i 4. Zakona o Hrvatskoj agenciji za nadzor financijskih usluga (»Narodne novine« br. 140/05), članka 341. stavak 4. Zakona o tržištu kapitala (»Narodne novine« br. 88/08, 146/08, 74/09, dalje: Zakon), kao i članka 48. i 49. Zakona o općem upravnom postupku (»Narodne novine« br. 47/09), u predmetu nadzora nad trgovanjem dionicama društva INA – industrija nafte d.d., Zagreb, Avenija V. Holjevca 10, Uprava Hrvatske agencije za nadzor financijskih usluga na izvanrednoj sjednici održanoj 4. travnja 2011. godine donijela je

RJEŠENJE

I. Nalaže se Zagrebačkoj burzi d.d., Zagreb, Ivana Lučića 2a, da bez odgode produlji privremenu obustavu trgovanja dionicama društva INA – industrija nafte d.d., Zagreb, Avenija V. Holjevca 10, burzovne oznake INA-R-A.

II. Mjera iz točke I. izreke ovog Rješenja traje do kraja trgovinskog 8. travnja 2011. godine.

III. Izreka ovog rješenja objavit će se u »Narodnim novinama«.

Klasa: UP/I-451-04/11-27/4

Urbroj: 326-321-11-1

Zagreb, 4. travnja 2011.

Predsjednik Uprave
Ante Samodol, v. r.

Rješenje, NN 40/2011-967
## ODLUKA O OSNIVANJU KONZULATA REPUBLIKE HRVATSKE U MONGOLIJI, SA SJEDIŠTEM U ULAN BATORU

### NN 41/2011 (7.4.2011.), ODLUKA O OSNIVANJU KONZULATA REPUBLIKE HRVATSKE U MONGOLIJI, SA SJEDIŠTEM U ULAN BATORU

PREDSJEDNIK REPUBLIKE HRVATSKE

968

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/23, urbroj: 5030109-11-1 od 23. ožujka 2011., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U MONGOLIJI, SA SJEDIŠTEM
U ULAN BATORU

Osniva se Konzulat Republike Hrvatske u Mongoliji, sa sjedištem u Ulan Batoru, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Mongolije.

Ova Odluka stupa na snagu danom donošenja.

Klasa: 018-07/10-01/20
Urbroj: 71-05-03/1-11-4
Zagreb, 31. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-968
## Odluka o postavljenju Bat-Erdenea Purtevdage za počasnog konzula Republike Hrvatske u Mongoliji, sa sjedištem u Ulan Batoru

### NN 41/2011 (7.4.2011.), Odluka o postavljenju Bat-Erdenea Purtevdage za počasnog konzula Republike Hrvatske u Mongoliji, sa sjedištem u Ulan Batoru

PREDSJEDNIK REPUBLIKE HRVATSKE

969

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine«, broj 48/96) i točke II.a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

kojom postavljam BAT-ERDENEA PUREVDAGVU za počasnog konzula Republike Hrvatske u Mongoliji, sa sjedištem u Ulan Batoru i konzularnim ovlastima nad konzularnim područjem koje obuhvaća cjelokupni teritorij Mongolije.

Ova Odluka stupa na snagu danom donošenja.

Klasa: 018-07/10-05/04
Urbroj: 71-05-03/1-11-3
Zagreb, 31. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-969
## Odluka o osnivanju Konzulata Republike Hrvatske u Republici Armeniji, sa sjedištem u Yerevanu

### NN 41/2011 (7.4.2011.), Odluka o osnivanju Konzulata Republike Hrvatske u Republici Armeniji, sa sjedištem u Yerevanu

PREDSJEDNIK REPUBLIKE HRVATSKE

970

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/16, urbroj: 5030109-11-1 od 11. ožujka 2011., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U REPUBLICI ARMENIJI, SA SJEDIŠTEM U YEREVANU

Osniva se Konzulat Republike Hrvatske u Republici Armeniji, sa sjedištem u Yerevanu, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Republike Armenije.

Ova Odluka stupa na snagu danom donošenja.

Klasa: 018-07/10-01/15
Urbroj: 71-05-03/1-11-4
Zagreb, 31. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-970
## Odluka o postavljenju Artashese R. Kazakhetsyana za počasnog konzula Republike Hrvatske u Republici Armeniji, sa sjedištem u Yerevanu

### NN 41/2011 (7.4.2011.), Odluka o postavljenju Artashese R. Kazakhetsyana za počasnog konzula Republike Hrvatske u Republici Armeniji, sa sjedištem u Yerevanu

PREDSJEDNIK REPUBLIKE HRVATSKE

971

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine«, broj 48/96) i točke II.a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

kojom postavljam ARTASHESA R. KAZAKHETSYANA za počasnog konzula Republike Hrvatske u Republici Armeniji, sa sjedištem u Yerevanu i konzularnim ovlastima nad konzularnim područjem koje obuhvaća cjelokupni teritorij Republike Armenije.

Ova Odluka stupa na snagu danom donošenja.

Klasa: 018-07/10-05/11
Urbroj: 71-05-03/1-11-3
Zagreb, 31. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-971
## Odluka o posmrtnom odlikovanju Redom kneza Domagoja s ogrlicom za iskazanu i osvjedočenu hrabrost i junaštvo u Domovinskom ratu i operaciji "Maslenica" tijekom siječnja 1993. godine

### NN 41/2011 (7.4.2011.), Odluka o posmrtnom odlikovanju Redom kneza Domagoja s ogrlicom za iskazanu i osvjedočenu hrabrost i junaštvo u Domovinskom ratu i operaciji "Maslenica" tijekom siječnja 1993. godine

PREDSJEDNIK REPUBLIKE HRVATSKE

972

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), u prigodi obilježavanja obljetnice operacije »Maslenica«, a na prijedlog Državnog povjereništva za odlikovanja i priznanja, donosim

ODLUKU

kojom se posmrtno odlikuju

REDOM KNEZA DOMAGOJA S OGRLICOM

za iskazanu i osvjedočenu hrabrost i junaštvo u Domovinskom ratu i operaciji »Maslenica« tijekom siječnja 1993. godine

1. pričuvni satnik Mario Mišić,

2. Vladimir Stojić.

Klasa: 060-03/11-07/01
Urbroj: 71-05-04/1-11-01
Zagreb, 17. siječnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-972
## Odluka o odlikovanju pričuvnog brigadira Štefana Pauna Redom Nikole Šubića Zrinskog

### NN 41/2011 (7.4.2011.), Odluka o odlikovanju pričuvnog brigadira Štefana Pauna Redom Nikole Šubića Zrinskog

PREDSJEDNIK REPUBLIKE HRVATSKE

973

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), u prigodi obilježavanja obljetnice operacije »Maslenica«, a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

pričuvni brigadir Štefan Paun

REDOM NIKOLE ŠUBIĆA ZRINSKOG

za junački čin u Domovinskom ratu.

Klasa: 060-03/11-08/01
Urbroj: 71-05-04/1-11-01
Zagreb, 17. siječnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-973
## Odluka o odlikovanju Redom Nikole Šubića Zrinskog za junački čin u Domovinskom ratu i akciji oslobađanja brane Peruča tijekom siječnja 1993. godine

### NN 41/2011 (7.4.2011.), Odluka o odlikovanju Redom Nikole Šubića Zrinskog za junački čin u Domovinskom ratu i akciji oslobađanja brane Peruča tijekom siječnja 1993. godine

PREDSJEDNIK REPUBLIKE HRVATSKE

974

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), u prigodi obilježavanja obljetnice akcije oslobađanja brane Peruča, a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM NIKOLE ŠUBIĆA ZRINSKOG

za junački čin u Domovinskom ratu i akciji oslobađanja brane Peruča tijekom siječnja 1993. godine

1. pričuvni satnik Ivo Bilobrk

2. pričuvni natporučnik Neven Živaljić.

Klasa: 060-03/11-08/03
Urbroj. 71-05-04/1-11-01
Zagreb, 28. siječnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-974
## Odluka o posmrtnom odlikovanju počasnog časničkog namjesnika Ante Buljana Redom Nikole Šubića Zrinskog

### NN 41/2011 (7.4.2011.), Odluka o posmrtnom odlikovanju počasnog časničkog namjesnika Ante Buljana Redom Nikole Šubića Zrinskog

PREDSJEDNIK REPUBLIKE HRVATSKE

975

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), u prigodi obilježavanja obljetnice akcije oslobađanja brane Peruča, a na prijedlog Državnog povjereništva za odlikovanja i priznanja, donosim

ODLUKU

kojom se posmrtno odlikuje

REDOM NIKOLE ŠUBIĆA ZRINSKOG

za junački čin u Domovinskom ratu i akciji oslobađanja brane Peruča tijekom siječnja 1993. godine

počasni časnički namjesnik Ante Buljan.

Klasa: 060-03/11-08/02
Urbroj: 71-05-04/1-11-01
Zagreb, 28. siječnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-975
## Odluka o odlikovanju Irene Wenigove Redom Danice hrvatske s likom Marka Marulića

### NN 41/2011 (7.4.2011.), Odluka o odlikovanju Irene Wenigove Redom Danice hrvatske s likom Marka Marulića

PREDSJEDNIK REPUBLIKE HRVATSKE

976

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

Irena Wenigova

REDOM DANICE HRVATSKE S LIKOM MARKA MARULIĆA

za osobiti doprinos u kulturi i izniman dugogodišnji prevoditeljski rad djela hrvatske književnosti i publicistike na češki jezik.

Klasa: 060-04/11-13/01
Urbroj: 71-05-04/1-11-01
Zagreb, 1. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-976
## Odluka o odlikovanju Redom hrvatskog križa za sudjelovanje u Domovinskom ratu u kojem su i teško ranjeni

### NN 41/2011 (7.4.2011.), Odluka o odlikovanju Redom hrvatskog križa za sudjelovanje u Domovinskom ratu u kojem su i teško ranjeni

PREDSJEDNIK REPUBLIKE HRVATSKE

977

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), u prigodi obilježavanja obljetnice operacije »Maslenica«, a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM HRVATSKOG KRIŽA

za sudjelovanje u Domovinskom ratu u kojem su i teško ranjeni

1. pričuvni satnik Zorkan Pavković,

2. pričuvni satnik Stjepan Luketić,

3. pričuvni poručnik Darko Čerenko,

4. pričuvni poručnik Damir Dujmović,

5. pričuvni poručnik Ivica Majić,

6. pričuvni poručnik Željko Terzić,

7. pričuvni narednik Ivan Blažić,

8. pričuvni narednik Vlatko Lulić,

9. pričuvni vojnik Ivica Prskalo i

10. pričuvni vojnik Ivica Švaganović.

Klasa: 060-03/11-14/01
Urbroj: 71-05-04/1-11-01
Zagreb, 17. siječnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-977
## Odluka o odlikovanju pričuvnog vojnika Stipe Bilandžića Redom hrvatskog križa

### NN 41/2011 (7.4.2011.), Odluka o odlikovanju pričuvnog vojnika Stipe Bilandžića Redom hrvatskog križa

PREDSJEDNIK REPUBLIKE HRVATSKE

978

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), u prigodi obilježavanja obljetnice akcije oslobađanja brane Peruča, a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

pričuvni vojnik Stipe Bilandžić

REDOM HRVATSKOG KRIŽA

za sudjelovanje u Domovinskom ratu i akciji oslobađanja brane Peruča u kojoj je i teško ranjen.

Klasa: 060-03/11-14/02
Urbroj: 71-05-04/1-11-01
Zagreb, 28. siječnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-978
## Odluka o posmrtnom odlikovanju Redom Hrvatskog trolista za osobite zasluge za Republiku Hrvatsku stečene u Domovinskom ratu

### NN 41/2011 (7.4.2011.), Odluka o posmrtnom odlikovanju Redom Hrvatskog trolista za osobite zasluge za Republiku Hrvatsku stečene u Domovinskom ratu

PREDSJEDNIK REPUBLIKE HRVATSKE

979

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), u prigodi obilježavanja obljetnice operacije »Maslenica«, a na prijedlog Državnog povjereništva za odlikovanja i priznanja, donosim

ODLUKU

kojom se posmrtno odlikuju

REDOM HRVATSKOG TROLISTA

za osobite zasluge za Republike Hrvatsku stečene u Domovinskom ratu

1. Emil Baneković,

2. Ivica Drmić.

Klasa: 060-03/11-15/01
Urbroj: 71-05-04/1-11-01
Zagreb, 17. siječnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-979
## Odluka o dodjeli Povelje Republike Hrvatske Narodnoj zaštiti Republike Hrvatske

### NN 41/2011 (7.4.2011.), Odluka o dodjeli Povelje Republike Hrvatske Narodnoj zaštiti Republike Hrvatske

PREDSJEDNIK REPUBLIKE HRVATSKE

980

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), u prigodi obilježavanja dvadesete obljetnice ustrojavanja dragovoljačkih odreda i stožera Narodne zaštite Republike Hrvatske, a na prijedlog Državnog povjereništva za vojna odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

NARODNOJ ZAŠTITI REPUBLIKE HRVATSKE

za izniman doprinos pripadnika dragovoljačkih odreda i stožera Narodne zaštite u Domovinskom ratu.

Klasa: 061-01/11-01/03
Urbroj: 71-05-04/1-11-01
Zagreb, 15. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-980
## Odluka o dodjeli Povelje Republike Hrvatske Šokadiji - Zagreb

### NN 41/2011 (7.4.2011.), Odluka o dodjeli Povelje Republike Hrvatske Šokadiji - Zagreb

PREDSJEDNIK REPUBLIKE HRVATSKE

981

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), u prigodi obilježavanja stote obljetnice osnivanja, a na prijedlog Državnog povjereništva za odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

ŠOKADIJI – ZAGREB

za izniman doprinos u promociji i zaštiti hrvatske, posebice šokačke kulturne i etnografske baštine.

Klasa: 061-01/11-01/04
Urbroj: 71-05-04/1-11-01
Zagreb, 3. travnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2011-981
## Pravilnik o izmjenama Pravilnika o stolnim vodama

### NN 41/2011 (7.4.2011.), Pravilnik o izmjenama Pravilnika o stolnim vodama

MINISTARSTVO POLJOPRIVREDE, RIBARSTVA I RURALNOG RAZVOJA

989

Na temelju članka 15. stavka 1. podstavka 1. Zakona o hrani (»Narodne novine« br. 46/07), ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O STOLNIM VODAMA

Članak 1.

U Pravilniku o stolnim vodama (»Narodne novine« br. 92/09), u članku 2. zarez, riječi »osim članka 9.« i zarez brišu se.

Članak 2.

Članci 3. i 9. brišu se.

Članak 3.

U članku 6. točki 5. riječ »Ministarstvo« zamjenjuje se riječima »Ministarstvo poljoprivrede, ribarstva i ruralnog razvoja«.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/11-01/53

Urbroj: 525-13-2-0731/11-6

Zagreb, 1. travnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 41/2011-989
## Plan prijama u državnu službu u Državno izborno povjerenstvo Republike Hrvatske za 2011. godinu

### NN 41/2011 (7.4.2011.), Plan prijama u državnu službu u Državno izborno povjerenstvo Republike Hrvatske za 2011. godinu

DRŽAVNO IZBORNO POVJERENSTVO REPUBLIKE HRVATSKE

990

Na temelju članka 43. stavka 2. točke c) Zakona o državnim službenicima (»Narodne novine«, broj 92/05, 141/06, 77/07, 107/07 i 27/08), a sukladno Državnom proračunu Republike Hrvatske za 2011. godinu (»Narodne novine«, broj 140/10), tajnica Državnog izbornog povjerenstva Republike Hrvatske utvrđuje sljedeći

PLAN PRIJAMA

U DRŽAVNU SLUŽBU U DRŽAVNO IZBORNO POVJERENSTVO REPUBLIKE HRVATSKE ZA 2011. GODINU

I.

Ovim Planom prijama u državnu službu utvrđuje se prijam državnih službenika u Stručnu službu Državnog izbornog povjerenstva Republike Hrvatske za 2011. godinu.

II.

Plan prijama u državnu službu sadrži stvarno stanje popunjenosti radnih mjesta u Stručnoj službi Državnog izbornog povjerenstva te potreban broj državnih službenika na neodređeno vrijeme.

III.

U Stručnoj službi Državnog izbornog povjerenstva zaposlena su četiri državna službenika na neodređeno vrijeme.

IV.

U Stručnoj službi Državnog izbornog povjerenstva u tekućoj godini, sukladno predviđenim financijskim sredstvima u Državnom proračunu Republike Hrvatske za 2011. godinu i pribavljenom odobrenju Ministarstva financija, od 27. siječnja 2011. te suglasnosti Ministarstva financija, od 30. ožujka 2011. planira se prijam na neodređeno vrijeme:

– 4 (četiri) službenice/službenika sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem.

V.

Na temelju ovog Plana sloboda radna mjesta popunjavaju se putem javnog natječaja, internog oglasa ili premještajem.

VI.

Plan prijama u državnu službu stupa na snagu danom donošenja, a objavljuje se u »Narodnim novinama«, dnevnom listu »Vjesnik« te na web-stranicama Ministarstva uprave i Državnog izbornog povjerenstva Republike Hrvatske.

Klasa: 112-01/11-01/04

Urbroj: 507-11-01

Zagreb, 6. travnja 2011.

Tajnica
Irena Kravos, dipl. iur., v. r.

Ostalo, NN 41/2011-990
## Odluka o izmjeni Odluke o imenovanju Državnog povjereništva za odlikovanja i priznanja Republike Hrvatske

### NN 42/2011 (13.4.2011.), Odluka o izmjeni Odluke o imenovanju Državnog povjereništva za odlikovanja i priznanja Republike Hrvatske

PREDSJEDNIK REPUBLIKE HRVATSKE

991

Na temelju odredbe članka 98. alineje 5. i članka 107. Ustava Republike Hrvatske (»Narodne novine«, broj 85/10 – pročišćeni tekst) te članka 26. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O IZMJENI ODLUKE O IMENOVANJU DRŽAVNOG POVJERENIŠTVA ZA ODLIKOVANJA I PRIZNANJA REPUBLIKE HRVATSKE

I.

U Odluci o imenovanju Državnog povjereništva za odlikovanja i priznanja Republike Hrvatske (»Narodne novine«, broj 79/10) u točki IV. Odluke o imenovanju Državnog povjereništava za odlikovanja i priznanja Republike Hrvatske podtočka 3. alineja 1. mijenja se i glasi:

»general pukovnik DRAGO LOVRIĆ, načelnik Glavnog stožera Oružanih snaga Republike Hrvatske.«

II.

Ova Odluka stupa na snagu danom donošenja.

Klasa: 060-01/11-02/02

Urbroj: 71-05-03/1-11-1

Zagreb, 4. travnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 42/2011-991
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 42/2011 (13.4.2011.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA I SOCIJALNE SKRBI

995

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09,138/09, 14/10, 31/10, 44/10, 79/10, 118/10, 133/10, 12/11 i 34/11).

Iza rednog broja 232. dodaju se brojevi i riječi:

»233. Poliklinika za ortodonciju, stomatološku protetiku sa zubotehničkim laboratorijem i medicinu rada dr. Pavlić, Rijeka, Dolac 3.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-05-1-1/3-11-55

Zagreb, 4. travnja 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

Rješenje, NN 42/2011-995
## Pravilnik o izmjeni Pravilnika o sadržaju, obliku i troškovima izdavanja glavne svjedodžbe

### NN 42/2011 (13.4.2011.), Pravilnik o izmjeni Pravilnika o sadržaju, obliku i troškovima izdavanja glavne svjedodžbe

MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

996

Na temelju članka 13. stavka 9. Zakona o šumskom reprodukcijskom materijalu (»Narodne novine« broj 75/09), ministar regionalnog razvoja, šumarstva i vodnoga gospodarstva donosi

PRAVILNIK

O IZMJENI PRAVILNIKA O SADRŽAJU, OBLIKU I TROŠKOVIMA IZDAVANJA GLAVNE SVJEDODŽBE

Članak 1.

U Pravilniku o sadržaju, obliku i troškovima izdavanja glavne svjedodžbe (»Narodne novine«, broj 4/11) u članku 7. stavku 1. riječ: »siječnja« zamjenjuje se riječju: »prosinca«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/11-01/20
Urbroj: 538-07-2/0156-11-1
Zagreb, 7. ožujka 2011.

Potpredsjednik Vlade
Republike Hrvatske i ministar regionalnog razvoja, šumarstva i vodnoga gospodarstva
mr. sc. Božidar Pankretić, v. r.

Pravilnik, NN 42/2011-996
## Plan prijma u državnu službu u Ured pučkog pravobranitelja za 2011. godinu

### NN 42/2011 (13.4.2011.), Plan prijma u državnu službu u Ured pučkog pravobranitelja za 2011. godinu

PUČKI PRAVOBRANITELJ

997

Pučki pravobranitelj Republike Hrvatske na temelju članka 43. stavka 2. točke c) Zakona o državnim službenicima (»Narodne novine« br. 92/05, 107/07 i 27/08), članka 4. stavka 2. Zakona o pučkom pravobranitelju (»Narodne novine« br. 60/92) i članka 12. Poslovnika o radu Pučkog pravobranitelja (»Narodne novine« br. 71/97) utvrđuje

PLAN PRIJMA

U DRŽAVNU SLUŽBU U URED PUČKOG PRAVOBRANITELJA ZA 2011. GODINU

I.

Ovim Planom prijama u državnu službu utvrđuje se prijam državnih službenika u Ured pučkog pravobranitelja za 2011. godinu.

II.

Plan prijama u državnu službu sadrži stvarno stanje popunjenosti radnih mjesta u Uredu pučkog pravobranitelja te potreban broj državnih službenika na neodređeno vrijeme za 2011. godinu.

III.

U Uredu pučkog pravobranitelja zaposleno je dvadeset i sedam (27) državnih službenika i jedan (1) namještenik na neodređeno vrijeme.

IV.

U Uredu pučkog pravobranitelja u tekućoj godini, sukladno predviđenim financijskim sredstvima u Državnom proračunu Republike Hrvatske za 2011. godinu i pribavljenoj suglasnosti Ministarstva financija, planira prijam na neodređeno vrijeme:

– 2 (dvije/dva) službenice/službenika sa završenim preddiplomskim i diplomskim sveučilišnim studijem ili integriranim preddiplomskim i diplomski stručnim studijem ili specijalističkim diplomskim stručnim studijem

– 1 (jedne/jednog) službenice/službenika srednje stručne spreme.

V.

Na temelju ovog Plana slobodno radno mjesto popunjava se putem javnog natječaja, internog oglasa ili premještajem.

VI.

Plan prijama u državnu službu stupa na snagu danom donošenja, a objavljuje se u »Narodnim novinama«, dnevnom listu »Vjesnik« te na web-stranicama Ministarstva uprave Republike Hrvatske i Pučkog pravobranitelja.

Broj: P.P.R. –11-02-5/11-1

Zagreb, 20. siječnja 2011.

Pučki pravobranitelj
Jurica Malčić, v. r.

Ostalo, NN 42/2011-997